เจ้าหญิงพิกุลทอง (2554)

ปกดีวีดี

ละครไทยจักรๆ วงศ์ๆ

แก้วกัลยาณี (บทโทรทัศน์)

เรียบเรียง: ม่อน ด๊ะดาด

***เจ้าหญิงพิกุลทอง*** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2554 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคครั้งที่ 3 จากเรื่อง **เจ้าหญิงพิกุลทอง** เรื่องนี้ออกอากาศต่อจากละครเรื่อง ดาบเจ็ดสี มณีเจ็ดแสง กำกับการแสดงโดย คูณฉกาจ วรสิทธิ์ นำแสดงโดย อิทธิกร ท่าจีน, สุทัศสรณ์ สัจจะภูริภูมิ, นภิศา ป้อมเสน, ตวงรัตน์ คะชะสะ, ไพโรจน์ สังวริบุตร เริ่มออกอากาศเป็นตอนแรก ในวันที่ 16 กรกฎาคม พ.ศ. 2554 - 4 ธันวาคม พ.ศ. 2555 ทางช่อง Ch7 HD

## เนื้อเรื่องย่อ

เจ้าหญิงพิกุลทอง เป็นธิดาของ "กษัตริย์ยศกานต์" กับพระมเหสี คือ "นางพิกุลจันทรา" ผู้ครองเมืองสรรพบุรี (ต้นฉบับสมุดข่อยเขียนว่าเมือง สันทบุรี) เมื่อย่างเข้าวัยรุ่นสาว ความงามของนางเป็นที่เลื่องลือว่ายากที่จะหาผู้หญิงคนใดเสมอเหมือนได้ ซึ่งนอกจากเวลาพูดกับใครจะมีดอกพิกุลทองร่วงจากปาก แล้วยังมีเส้นผมที่หอมอีกด้วย วันหนึ่งนางพิกุลทองเกิดร้อนรุ่มกลุ้มอุรา จึงได้ลาท้าวสัณนุราชไปเล่นน้ำกับพระพี่เลี้ยงในลำธาร ท้าวสัณนุราชจึงให้วางตาข่ายและทุ่นไว้รอบท่าน้ำ เพราะโหรทำนายว่านางจะต้องพลัดพรากจากเมือง

จะกล่าวถึงพญาแร้งชื่อว่า "ท้าวสุบรรณปักษา" บินมาเห็นซากสุนัขเน่าจึงโฉบนำกลับไปจิกกินลอยมาใกล้บริเวณที่นางพิกุลทองกับพี่เลี้ยงเล่นน้ำอยู่ นางพิกุลทองได้กลิ่นเหม็นเน่าจึงใช้ให้พี่เลี้ยงไปดูก็พบพญาแร้งกำลังกินซากนั้นอยู่จึงได้พากันด่าว่าแล้วขับไล่ด้วยคำหยาบช้าต่างๆ นานา ฝ่ายท้าวปักษาก็โกรธจัดกล่าวว่า สุนัขเน่านี้ คือ อาหารของตนอยู่แล้ว นางพิกุลทองเป็นลูกเจ้าท้าวพระยาไม่น่ามากล่าวเจรจาด่าว่าขับไล่ตนเช่นนี้ว่าแล้วก็บินหนีไป แต่ท้าวปักษีก็ยังคิดจะแก้แค้นนางพิกุลทองให้ได้จึงออกอุบายแปลงกายเป็นหนุ่มรูปงามไปขออาศัยอยู่ที่กระท่อมท้ายสวนขวัญของเมืองสรรพบุรี แล้วคอยเนรมิตทองคำให้ 2 ตายายใช้จนร่ำรวย โดยบอกว่าตนไปพบตอนขุดเผือกมัน อยู่มาวันหนึ่งจึงรบเร้าขอให้ 2 ตายายเข้าไปสู่ขอนางพิกุลทองมาเป็นภรรยา 2 ตายายฟังแล้วหัวใจแทบวายกล่าวว่าคิดเกินตัวอย่างนี้จะถูกประหารเจ็ดชั่วโคตร ท้าวปักษาแปลงจึงแสร้งทำเป็นตรอมใจใกล้ตาย 2 ตายายจึงจำใจเข้าไปทูลสู่ขอนางพิกุลทองจากกษัตริย์ยศกานต์ พระองค์ได้ทราบความดังกล่าวก็กริ้วจัด กล่าวว่าถ้าคิดว่าหลานชายมีบุญวาสนาจะได้คู่กับนางจริงใกล้สร้างสะพานเงินสะพานทองจากท้ายสวนมาถึงพระราชวังภายใน 3 วันมิเช่นนั้นจะประหารทั้งโคตร 2 ตายายหลังจากกลับมาถึงบ้านแล้วก็นั่งซึม เอาแต่ร้องไห้แล้วต่อว่าท้าวปักษาที่หาเรื่องเดือดร้อนมาให้ตน ครั้นท้าวปักษาได้ทราบเรื่องต้องสร้างสะพานทองแล้วจึงกล่าวปลอบใจว่าถ้าตนทำไม่เสร็จจะยอมตายแทน 2 ตายายจึงค่อยโล่งใจบ้าง พอตกค่ำท้าวปักษาก็บอกว่าจะขอออกไปทำธุระข้างนอกจากนั้นก็แปลงเป็นพญาแร้งขนาดมหึมาบินกลับไปยังเขานินทะกาลา แล้วเกณฑ์ไพร่พลทั้งหลายให้มาช่วยสร้างสะพานจนแล้วเสร็จ

## นักแสดง

* เด็กชายภานุกร วงศ์บุญมาก/ อิทธิกร ท่าจีน รับบท เจ้าชายพิชัยมงกุฏ
* เด็กหญิงพิชญารัตน์ เกษสำลี/ สุทัศสรณ์ สัจจะภูริภูมิ รับบท เจ้าหญิงพิกุลทอง
* นภิศา ป้อมเสน รับบท องค์หญิงเกศรา
* จารุศิริ ภูวนัย รับบท นางยักษ์กาขาว
* ชมวิชัย เมฆสุวรรณ รับบท ท้าวสุบรรณปักษา (พญาแร้ง)
* เด็กหญิงปานรดา คเชนทร์นุกุล/ ตวงรัตน์ คะชะสะ รับบท ชบา
* อัมรินทร์ สิมะโรจน์ รับบท กษัตริย์ยศกานต์
* ธิชาชา บุญเรืองขาว รับบท พระนางจันทรามาศ
* ไพโรจน์ สังวริบุตร รับบท กษัตริย์สังข์ศิลป์ชัย
* กิตติยา อุ้ยตระกูล รับบท พระนางศรีสุพรรณ
* ประถมาภรณ์ รัตนภักดี รับบท แม่ย่านางเรือ
* ฆราวุธ ปิ่นทอง รับบท การเวก
* วรรธนศรม เมฆสุวรรณ รับบท พญายักษ์วิรุณจักร
* พัชรมัย สุขประเสริฐ รับบท พระแม่อัคคี
* ธัญธารีย์ โรจนเรืองไชย รับบท พระแม่ธรณี
* สมบัติ ผิวสง่า รับบท ตาเฒ่า
* มานพ อัศวเทพ รับบท อำมาตย์สิงหรา
* สิริยา นฤนาท รับบท คุณท้าวห้องเครื่อง
* พิพัฒน์พล โกมารทัต รับบท ตามั่น/ หมื่นมั่นสัตยา
* ไชยวัฒน์ ฉิมบรรเลง รับบท พระโหราธิบดี
* สมศักดิ์ รัตนกุล รับบท หมื่นว่อง
* ชัยวรงค์ ช่างเกิด รับบท หมื่นไว
* ทัศนีย์ สีดาสมุทร์ รับบท นางพยอมยง/ พระนม
* ฉัตรมงคล บำเพ็ญ รับบท หมื่นวัง
* เบญจามินทร์ โจเซฟ พาร์เมลี่ รับบท หมื่นทรง
* ดอน จมูกบาน รับบท หมื่นอาสา
* ธนา สินประสาธน์ รับบท อำมาตย์สุระ
* พลกฤษณ์ จักรสุวรรณ รับบท หมื่นสรรเสริญ
* อมต อินทนนท์ รับบท หมื่นอมตะ
* พัชรี เสงี่ยมลักษณ์ รับบท คุณท้าวดารา
* วิไลลักษณ์ ไวงาน รับบท คุณท้าว
* ประทุม มิตรภักดี รับบท หมอหลวง
* กฤติยา ยอดครู รับบท นางกำนัลบัวผัน
* จุรินทิพย์ จิตรีขันธ์ รับบท นางกำนัลบัวเผื่อน
* ภคมน เจริญวโรดม รับบท นางอรุณวดี
* คมสัน สุริยา รับบท ตาเฒ่า